مشتاق احمد بیگ

لیفٹیننٹ جنرل مشتاق احمد بیگ پاک فوج کے سرجن جنرل جنہیں خود کش حملے میں ہلاک کیا گیا تھا۔

ولادت 
مشتاق احمد بیگ کی ولادت 1951ء صوبہ پنجاب میں ضلع چکوال کے گاؤں لہڑ سلطانپور میں ہوئی۔

تعلیم 
ابتدائی تعلیم اپنے علاقے میں حاصل کرنے کے بعد لاہور کِنگ ایڈورڈز میڈیکل کالج سے طب کی تعلیم مکمل کی۔

پاک آرمی میں شمولیت 
حاصل کرنے کے بعد انہوں نے جنوری 1976ء میں فوج کے شعبۂ طب میں کمیشن حاصل کیا۔ 2003ء میں میجر جنرل اور 8 فروری 2007ء کو لیفٹیننٹ جنرل کے عہدے پر ترقی دے کر پاک فوج کے شعبۂ طب کا سربراہ بنا دیا گیا۔

ہلال امتیاز 
لیفٹیننٹ جنرل مشتاق احمد بیگ پاک فوج کے ان اعلیٰ افسران میں سے تھے جو انتہائی متوسط گھرانے سے ہونے کے باوجود فوج کے اعلیٰ ترین عہدے پر پہنچے۔ فوج میں خدمات کے پیشِ نظر انہیں فوجی اعزاز ہلال امتیاز سے بھی نوازا گیا۔

شہادت 
25 فروری 2008 کو راولپنڈی کے مال روڈ پر خود کش حملے میں شہید ہوئے۔ ان کی یاد میں لیفٹیننٹ جنرل مشتاق احمد بیگ شہید میموریل ہسپتال چوآسیدن شاہ میں قائم کیا گیا۔

حوالہ جات 

1951ء کی پیدائشیں
1958ء کی پیدائشیں
2008ء کی وفیات
پاکستان میں دہشتگردی سے اموات
پاکستانی جرنیل
پاکستانی عسکری طبیب
پاکستانی ماہرین امراض چشم
پاکستانی مسلم شخصیات
پنجاب، پاکستان میں مقتول شخصیات
ضلع چکوال کی شخصیات
کارکنان بری فوج
کنگ ایڈورڈ میڈیکل یونیورسٹی کے فضلا
مقتول فوجی اہلکار
ہلال امتیاز وصول کنندگان